b'\n_START_ARTICLE_\nLaura Chinchilla\n_START_SECTION_\nBuhay\n_START_PARAGRAPH_\nSi Chinchilla ay nagtapos as Pamantasan ng Costa Rica at nakakuha siya ng master\xe2\x80\x99s degree sa pampublikong polisiya mula sa Pamantasan ng Georgetown. Bago pa siya pumasok sa politika, si Chinchilla ay nagtrabaho bilang isang tagapapayo sa mga NGO sa Latinong Amerika at Aprika, na karaniwang naamahala sa mga antas ng reporma sa hukuman at pampublikong isyu sa seguridad. Namahala siya sa administrasyon ni Jos\xc3\xa9 Mar\xc3\xada Figueres Olsen bilang pangalawang ministro para sa pampublikong seguridad (1994\xe2\x80\x931996) at ministro para sa pampublikong seguridad (1996\xe2\x80\x931998). Mula 2002 hanggang 2006, naglingkod siya sa Pambansang Asambleya bilang isang tinyente para sa lalawigan ng San Jos\xc3\xa9._NEWLINE_Isa si Chinchilla sa dalawang pangalawang pangulong nahalal sa ikalawang termino ni Arias (2006\xe2\x80\x932010). Bumaba siya sa puwesto noong 2008 para makapaghanda sa pagkakandidato bilang pangulo sa taong 2010. Noong 7 Hunyo 2009, nanalo siya bilang kinatawan ng Partido Liberaci\xc3\xb3n Nacional (PLN) na may 15% na lamang laban sa pinakamalapit niyang katunggali. Dahil dito, siya ang napili ng partido sa pagkakandidato para sa pagkapangulo._NEWLINE_Ang plataporma ni Chinchilla ay umiikot sa mga batas laban sa krimen dahil sa isyu ng seguridad sa Costa Rica. Handa niyang ipagpatuloy ang suporta ng administrasyong nauna sa kanya sa larangan ng malayang pangangalakal. Sa larangan ng lipunan, itinuturing siyang koserbatibo dahil sa pagtutol niya sa kasalang homosekswal at as isyu ng aborsyon.\n_START_SECTION_\n"Lakad para sa Buhay at Pamilya"\n_START_PARAGRAPH_\nNoong ika-28\xc2\xa0ng 28 Nobyembre 2009, si Chinchilla ang katangi-tanging kandidato ng isang pambansang partido sa Costa Rica na sumuporta sa "Lakad para sa Buhay at Pamilya". Inorganisa ng mga pinuno ng simbahan, hangad ng lakad na tumutol sa paglalaglag ng sanggol at sa mga unyong sa mga parehong-kasariang mga magkasintahan. Pinangambahan ng mga pinuno ng mga organisasyong karapatang pantao ang pagsali ni Chinchilla sa naturang paglakad dahil sa kanila sinismbolo nito ang pundamentalismo at homopobya. Itinanggi ni Chinchilla na "hindi laban sa kahit anong grupo ang naturang paglakad".\n_START_SECTION_\nPaglaban sa sekularismo\n_START_PARAGRAPH_\nTutol si Chinchilla sa pagpalit sa saligang-batas ng Costa Rica na gawing sekular ang kanilang bansa. Sa kasalukuyan ang Katoliko ang pambansang relihiyon ng bansa. Kabaliktaran ito ng paniniwala ni Oscar Arias na sumusuporta sa pagtatag ng isang sekular na estado.\n_START_SECTION_\nKarapatan sa pagkakaanak\n_START_PARAGRAPH_\nSi Chinchilla ay tutol sa "morning after pill na itinuturing na pampalaglag. Itinatanggi ito ng World Health Organization\'s (WHO) na nagsasabing di gagana ang gamot sa buntis na babae.'